ANUNȚ
privind organizarea concursului pentru ocuparea a doua posturi de conducator autospeciala - COD COR 833203
1. Numărul posturilor: 2 posturi – normă întreagă.
2. Tipul contractului: Contract individual de muncă pe perioadă determinată de 3 luni, cu posibilitatea prelungirii în funcție de necesitățile societății și rezultatele evaluării profesionale.
3. Condiții generale de participare. Candidații trebuie să îndeplinească cumulativ următoarele condiții:
– să aibă cetățenie română și domiciliul în România;
– să aibă capacitate deplină de exercițiu;
– să nu aibă antecedente penale incompatibile cu funcția pentru care candidează.
4. Condiții specifice:
– Studii medii (liceu);
- Permis de conducere categoria C, CE, atestat transport marfă;
- Aviz medical si psihologic, valabil;
- Experiență minim 3 (trei) ani în conducerea autovehiculelor de tonaj;
- Responsabilitate, seriozitate, atenție la respectarea regulilor de circulație și siguranță.

5. Atribuții principale:
- Conducerea și exploatarea autospecialei de colectare a deșeurilor;
- Respectarea graficelor de lucru și a traseelor stabilite;
- Întreținerea tehnică de bază a autospecialei.
6. Dosarul de înscriere. Pentru înscrierea la concurs, candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 1;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în experiența solicitată, după caz;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model comun european
i) permis auto categoria C, CE si atestat transport marfa valabil;
j) aviz medical si psihologic valabil.
7. Calendarul concursului.
16.07.2026 – 23.07.2026 – depunerea dosarelor;
24.07.2026 – selecție dosare și informare candidați telefonic asupra rezultatului selecției;
27.07.2026, ora: 13.00 – interviul care se va desfășura în municipiul Deva, str. 16 Februarie, nr. 2, județul Hunedoara;
28.07.2026, începând cu ora 12.00, anunțarea rezultatelor interviului;
8. Modul de desfășurare al concursului:
– interviu – evaluarea competențelor profesionale.
9. Tematică:
– Legea nr. 53/2003 – Codul muncii, republicată (drepturile și obligațiile salariaților și angajatorilor).
– OUG nr. 195/2002 privind circulația pe drumurile publice (Codul rutier) – actualizată.
– HG nr. 1391/2006 pentru aprobarea Regulamentului de aplicare a OUG 195/2002 – actualizată.

